
Fint opdræt af Soitstrubet Trupial. 

(Icterus nigrogularis) 

Trupialemes familie er stor, og da fuglene kræver god omsorg og 
samtidig i visse tilfælde kan være noget farlige overfor andre fugle, er 
udbredelsen af disse meget skønne og interessante fugle ikke stor. Im¬ 
porten af den er også meget svingende og ikke særlig talrig. Får man 
et par fugle af en af disse arter og mister den ene, kan der gå mange 
år inden den næste gang bliver udbudt, og det er stadig kun nogle en¬ 
kelte af disse stærene meget nærstående arter, der er kendt som bur- 
fugle, eller lad os kalde dem volierefugle. 



Det er Amerika, der er trupialemes hjemsted, og her strejfer de om 
i flokke og ernærer sig af fmgt og frø , korn og insekter, det varierer 
fra art til art - men det skyldes naturligvis også de på stedet eller om¬ 
rådet forekommende foderemner, men frugt og insekter er nødvendige 
ligesom de allerfleste arter er meget badende. 

Næbbet er ret langt uden hvælvet næbryg og meget spidst. Vingen er 
ret lang og har kim 9 håndsvingfjer og halen knapt så lang son vingen. 
Benene i reglen kraftige, ofte groftskællede og med stærkt buede kløer. 

Deres sang er ikke noget kunstværk, men dog tiltalende og de synger 
gerne. Hele fuglens adfærd er livlig og underholdende. De bygger i fore¬ 
faldende krat i skovkanten eller i sivskove og enkelte endog en hænge- 

rede, der ligesom en kaffepose er fastgjort til 3-5 rør eller grene i re¬ 
dens overkant og således at selve reden frit kan svinge frem og tilbage 
medens fuglen uforstyrret ruger sine 10-15 dage, alt efter arten, på de 
3-6 æg, der som regel er grøn blåtonede og med en del rødbrune eller 
sortbrune pletter over den tykke ende. 

10-14 dage gamle forlader ungerne reden, men mades dog af foræl¬ 
drene et lignende tidsrum. 

Ungerne ligner de gamle fugle, men er helt glansløse, først når de er 
op mod 1 år, får de den rigtige dybe sorte farve og den fløjelsglans, der 
gør dem så smukke. 



Den fugl, jeg har arbejdet med flere overgange, var BALTIMORE 
TRUPIALEN, Icterus baltimore, og dens rede var så lille, at jeg til en 
begyndelse nægtede at tro målene på reden var rigtige, først da jeg så 
fuglen ligge på reden, med næb og hale strittende lige i vejret, på 3 æg, 
var jeg overbevist - og selv om der ikke nogensinde kom unger på pin¬ 
den hos mig, var det en fugl, jeg holdt meget af, og som i mange år 
har haft min interesse. 

En anden art er 

SORTSTRUBET TRUPIAL 
Icterus nigrogularis 

Engelsk: Black-throated Oriole. Tysk: Schwarzkehl trupial. 
NOMENKLATUR: Psarocolius gularis WAGLER, Isis, 1829, pag. 754. 
Icterus gularis gularis GRISCOM. Amer. Mus. Novit. No. 438 1930 p. 14. 

FARVEBESKRIVELSE: 

<5 og $: Strube, tøjle og forreste del af kinden sort; ryggen og skulder- 
fjerene ligeledes, de øvrige dele af selve kroppen cadmiumgule • dog så¬ 
ledes, at hoved, hals og bryst er noget mere orange. 

Små og mellemste vingedækfjer gule, øvrige sorte; store dækfjer med 
hvide spidser og med hvid søm på inderfanen. Armsvingfjer ligeledes 
sorte med hvide kanter, de inderste håndsvingfjer ligeledes og desuden 
hvide ved basis hvorved der fremkommer et vingespejl. Halefjer sorte, 
ved basis gule. Øjet lysbrunt; næb sort, undernæbbet ved basis blygråt. 
Ben blågrå. 

L. 229-279, V, 116-142, H. 101-117, N. 26-30, L. 30-32 mm. 

UDBREDELSE: Sydlige Mexico, Guatemala, San Salvador, Honduras, 
Nicaragua og Brit. Honduras. 

Først kendte IMPORT 1886. 

Om denne art har fru Albinussen, Foldbyvej 21, Kastrup, fortalt mig 
følgende: 

I efteråret 1964 købte jeg to Trupialer, og de blev bestemt til at være 
SORTSTRUBET TRUPIAL. 

De var lige importeret og så som sådan ikke godt ud, farvespillet 
manglede og ihvertfald hos den ene af fuglene var de sorte aftegninger 
kun brune, men i vores skiftende efterårsklima turde jeg ikke sætte fug¬ 
lene i en større friluftsvoliere, og så fodrede jeg forsigtigt med frugt, 
appelsin, æble, hårdkogt æg, franskbrød med mælk, samt en snes styk¬ 
ker melorme - og under disse forhold havde jeg fuglene siddende den 
første vinter, hvor fuglene rettede sig godt og de brune fjer blev mør¬ 
kere, formodentlig var ihvertfald den ene en ganske ung fugl, da jeg 
overtog den. 

Men så kom foråret, og de blev sat ud i en voliere, der på den ene 
side - bagsiden - var dækket af mistbænkvinduer, og derfor gav godt læ. 
Derfra og ind mod volierens forside ind mod haven, var halvdelen over¬ 
dækket med træ og tagpap, og disse volierer, altså også den, der blev’ 
bolig for trupialerne, var beplantet af tæt granplanter - jeg var nødt til 
at sætte et par gråhovedet stære og et par gulhovedet stære samt 3 
undulater ind. Der var adgang til indendørs volierer og det mærkelige 
skete, at de gråhovedet stære blev i den indendørs voliere - jeg har al¬ 
drig set dem ude i friluftsvolieren - mærkeligt nok. 

Desværre havde jeg stadig besøg af naboens kat, og den fred og tryg¬ 
hed, jeg ønskede at værne om for mine fugle, udeblev, ikke mindst når 
den tog ophold på volierens tag og derfra fulgte fuglenes angstfyldte 
bevægelser - det blev for meget, og friluftvolieren blev helt overdækket 
med tagpap. Det gav ro for fuglene, men tog livet af granerne. 

I 1965 skete intet udover den glæde jeg havde ved at betragte de 
smukke, livlige fugles adfærd - og den tillidsfuldhed, som fuglene efter¬ 
hånden også viste overfor mig. 

Også næste år gik, og nu var der glans over de gyldengule fugle med 
de fløjelssorte tegninger, de var nu så ens, at det ikke straks var til at 
skelne, deres adfærd afslørede dog, at Jeg altid kunne se forskel, blandt 
andet derved, at den ene var meget mere reserveret end den anden - og 
det har holdt sig konstant. 

Men så i år, 1967, fik de volieren alene, eller dog næsten, stærene var 
ikke med i volieren mere, de var blevet flyttet - medens de tre undula¬ 
ter, tre hanner, til at begynde med gik sammen med dem - de havde 
ganske vist deres eget bur, som hængte åbent inde i volieren, men da 
så Jeg opdagede, at trupialeme forsøgte at bygge rede i de udgåede gra¬ 
ner, overvejede Jeg at tage også undulaterne bort. Trupialeme skulle 
have fred, men det blev ikke til noget - heller ikke med redebygningen 
blev det til mere. Nu var volieren efterhånden blevet beplantet med 
stort bregnekrat, skræpper og mange andre planter, så store dele af 
Jorden var dækket - og en dag så Jeg, at trupialeme havde begyndt en 
redebygning i undulatburet, og Jeg hængte et bundt kokustrævler ind i 
volieren, og så blev der travlt. Trævlerne blev sådan filtret og knyttet 
ind i ribberne på undulatburet, at de næppe vil være til at fjerne med 
andet end en blæselampe. Omsider lidt før månedskiftet maJ-Juni, var 
reden færdig, en åben rede, ret stor og fint foret, ren og sirlig og ikke 
meget fast og kompakt. Der var tre æg, af farve blålig - og nu måtte 
fuglene have fred, det var Jo meget spændende. Så var ihvertfald den 
ene fugl en hun, og nu blev der ruget ca. 10 dage. Når fuglene var ude 
fik begge deres orme, og hunnen åd straks en 2-3 stykker, og det 
blev hun ved med, også efter klækningen - men medens hun mgede, 
når hun var ude for at gøre sig ren og hannen mente, at den burde på 
reden igen, tog han en orm i næbbet, satte sig på pinden ved reden og 
kaldte, når hun så havde lagt sig på reden igen, fik hun ormen som 
belønning. 

10. Juni blev der aktivitet hos fuglene, de søgte små insekter og Jeg 
observerede, at der blev madet. Der blev imidlertid kun een unge, det 
ene æg forsvandt og det andet var ubefrugtet. 

De gamle fugle passede deres unge meget fint, og der blev givet det 
samme slags foder til opmadningen. Hunnen åd som regel 2-3 orme selv 
før hun begyndte at made, medens hannen først sørgede for den spæde. 
Når hunnen havde madet, rensede hun reden for ekskrementer således 
at den, da ungen den 20. juni forlod reden, var den fuldstændig ren og 
sirlig. 

Begge fuglene mader med 2 eller 3 orme i næbbet, det er dog himnen, 
der mader mest, og nu gav Jeg 6-7 orme hver time, undertiden lidt mere. 
Ungen har lyst næb og de mørke områder var kun brune. 

Nu så Jeg imidlertid, at den ene undulat Jagede ungen, og det betød, 
at Jeg måtte have fat i den straks. Lidt uro skabte det, men undulaterne 
kom ud; nu er den vanlige fred genoprettet. 

Forældrene mader fint, især hannen - for nu, en halv snes dage senere, 
ruger hunnen igen på 2 æg. 

Det er spændende - det har det ganske vist været undar hele det 
sjældne opdræts forløb - hvordan det vil gå med det næste forsøg, skal 
jeg nok orientere om, det er jo ikke på forhånd givet, at det forløber 
på samme måde. 

Så vidt fru Albinussen! Det er jo et meget fint resultat - men vi ved 
også, at fru Albinussens omsorg for sine dyr er perfekt - Wm. Holm og 
jeg gav også fruen den bedste placering ved Amager Stuekulturs Hjem- 
mekonkurrence 1965 - og det var vel fortjent. Albrecht-Møller 


Opdræt af Rødbrystet Græsparakit. 

Neophema splendida 

Da det er min opfattelse, at »Stuefuglene« kun med meget store mel¬ 
lemrum har behandlet emnet australske græsparakitter, føler jeg mig 
herved ansporet til al fortælle lidt om mine erfaringer med hensyn til 
opdræt af Rødbrystet Græsparakit. 

Gennem de sidste 4-5 år er foruden Bourksparakitten, også Rødskuld- 
ret og Rødbrystet Græsparakitter blevet uhyre populære herhjemme. 
Dette skyldes flere årsager, og blandt disse kan nævnes: 

- at fuglene er af en sådan størrelse, at de ikke kræver de enorme vo¬ 
liereanlæg, som er en absolut trivselsbetingelse for deres større slægt¬ 
ninge. 

- at de er forholdsvis lette at forpleje. 

- at de lyde, de undtagelsesvis udstøder, er så svage, at selv volierens 
naboer intet bemærker. 

Alene de tre nævnte goder gør disse fugle anbefalelsesværdige. 

Foruden de allerede nævnte under arten Neophema hører Sir-græs- 
parakit (N, elegance). Blåvinget Græsparakit (N. chrysostomus), Klippe- 
græsparakit (N. petrophila) og Orangebuget græsparakit (N. chryso- 
gaster) til kategorien australske græsparakitter. 

I oktober 1966 var jeg så heldig at erhverve mig et par Rødbrystede 
Græsparakitter (unger i en meget fin kondition) hos en kendt opdræt¬ 
ter i Odense. Fuglene var fra foråret 1966, så det var med stor spæn¬ 
ding jeg imødeså foråret 1967, nærmere betegnet 14. april, hvor jeg sæd¬ 
vanligvis hænger redekasser op til de mindre parakitter. 

Fuglene gik vinteren igennem i et termostatelektrisk opvarmet rum 
(minimum 6® Celsius) i et 1x1x2 m indvendigt bur med mulighed for 
hele vinteren at flyve ud i en voliere på 1x2x3 m, det skal her bemær¬ 
kes, at fuglene opholdt sig i den udendørs voliere i dagtimerne hele vin¬ 
teren igennem selv om temperaturen ofte var under frysepunktet, og 
de var til stadighed i meget fin kondition. 

Som ovenfor nævnt blev der den 14. april ophængt en redekasse med 
en hældningsvinkel på 45°, men ca. 3 uger før var jeg begyndt at fodre 
med de vilde planter, som nu engang hører denne årstid til, fortrinsvis 
mælkebøtter, som jeg flækkede på langs, så de helt friske, spæde spirer 

omkring rodrosetten var tilgængelige for fuglene, ligeledes blev blom¬ 
ster fra Stolt Henriks Brandbæger taget med begærlighed. 

Omkring 5. maj beg>'ndte hunnen at interessere sig for kassen, hun 
skrabede en fordybning i den græstørv, jeg havde anbragt langs hele 
kassens skrånende sider og bund. Den 9. maj forsvandt hun i kassen og 
i de følgende 3-4 uger så jeg meget lidt til hende. Hannen madede hende 
ved kassens indgangshul og kun få gange i denne periode konstaterede 
jeg, at hun var ude i 34 minutter for at fouragere. Jeg tog en redekon¬ 
trol i denne periode og konstaterede 6 æg. 

Den 3. juli foretog jeg igen redekontrol og til min glæde konstaterede 
jeg 4 unger, 2 æg var ubefrugtede. Disse unger, som på dette tidspunkt 
var 2-3 dage gamle, var beklædt med et meget fint lysegult dunlag. Den 
6. juli forlod de to første unger kassen og den 8. juli de to sidste. Fjer¬ 
dragten hos ungerne var en tro kopi af hunnens, dog kunne jeg på en 
enkelt skelne nogle rødere brystpletter, så den vil sandsynligvis udvikle 
sig til en han, desuden har alle ungerne lysegult næb. 

Til opmadning blev, udover min normale frøblanding og hirsekolber, 
brugt hakket æg, tilsat rasp og sittich-gold (VITA produkt), samt vita¬ 
kalk, desforuden mælkebøttehoveder, som de flåede med stor begær¬ 
lighed, alle græsarter blev serveret for dem og sluttelig blev et kvart 
æble fortæret dagligt. 

Angående farvebeskrivelsen kan henvises til Albrecht-Møllers farve- 
tavle i »Stuefuglene« januar 1966. B. M. Andersen, Varde. 



Kan De sige mig, hvorfor den røde kardinal hedde Richmondena og 
Arizonakardinalen hedder Pyrrhuloxia, det er jo samme slags fugle og 
så er det da misvisende. E. P. i S. 

Nej, det er kun tilsyneladende! Det er nemlig to helt forskellige og 
afvigende typer, og jeg tror jeg meget tydeligere i streg kan vise Dem 

det, idet hele næbbygningen blandt andet viser meget afvigende linier. 
Som De ved, findes der mange flere kardinalarter, hvoraf jeg har tegnet 
en række, så De kan se forskellen - og lighederne mellem de to Paroaria- 
arter og de to Pyrrhuloxia-arter, og ingen af de andre arter har ligheds¬ 
punkter, se blot på næbryggen og så vil De nok give mig ret. 

Vi skal nemlig huske på, at de latinske navne er fastlagt efter viden¬ 
skabelige ofte meget dybtgående undersøgelser - medens »kardinal-nav¬ 
net« kun er et fuglehandler-navn - i virkeligheden kun en ret overfladisk 
fællesbetegnelse, først hæftet på den røde kardinal på grund af dens 
røde farve - association til Kardinalernes røde kapper - og så har man 
måske på grund af toppen hæftet kardinal-navnet både på den grå, den 
grønne og topfinken - derved bliver det makværk, som så mange af de 
populære navne er det, og det er det, der er misvisende - men vi må 
finde os i det sålænge fuglevenner ikke vil lære de rigtige latinske nav¬ 
ne. Albrecht-Møller, 



1 2’ 3 4 

1. Pyrrhuloxia sinuata, Arizona Kardinal - 2. Paroaria coronata Grå 
Kardinal - 3. Paroaria capitata, Kappe Kardinal - 4. Lophospingus pu¬ 
sillus, Bolivia Kardinal (Topfinke) 


I 


t 



5 6 7 


5. Richmondena cardinalis, Rød Kardinal - 6. Pyrrhuloxia phoenicea 
Venezuela Kardinal (Vermilion Kardinal) - 7. Gubernatrix cristata, Grøn 

Kardinal 

Brogede Undulater II 

HOLLANDSK-BROGEDE 

Den hollandsk-brogede mutation opstod under krigen, ca. 1940 i Hol¬ 
land hos dyrehandler van Dijk (Animali) i Tilburg. Straks efter krigen 
havde den en ret stor udbredelse, men er nu blevet mere eller mindre 
fortrængt af den australsk-brogede. 

Man skelner mellem to typer, der genotypisk (i arve-egenskaber) er 
ens, men phænotypisk (til udseendet) forskellige. Begge typer har også 
forskellige navnebetegnelser, nemlig dominant eller hollandsk broget 
(på engelsk Dominant eller Dutch pied) og lysslagfjeret (engelsk ^ 

Clearflight) og der er opstillet forskellige standarder for de to typer. 

Fælles for begge typer er, at der til kindpletter, strubepletter (spots) 
og ansigtsmaske stilles samme krav som til den tilsvarende normal- 
farve. Ben og fødder kan enten være gråblå eller kødfarvede, eller en * 

blanding af begge. Hannens vokshud kan enten være blå som hos nor¬ 
malfarvede eller rødlilla som hos albino og dansk-brogede - eller en 
blanding af begge disse farver. (Her vil jeg indskyde, at jeg i halvtred¬ 
serne opdrættede ikke så få hollandsk-brogede, men aldrig haft en han 
med rødlilla eller spættet vokshun, heller ingen fugle, hvis benfarve 
ikke var enten gråblå eller kødfarvede, heller ikke i stammer, der var 
krydsede med dansk-brogede). De fleste fugle af denne mutation har 
en større eller mindre lys plet i nakken (gul hos grønne, hvid hos blå 
fugle). Øjnene har en lys irisring, som de normal farvede. 

Hollandsk broget kan have en eller flere lyse slagfjer og lys hale, 
men mørke slag- og halefjer betragtes ikke som fejl. Nakkepletten er 
ikke obligatorisk, løvrigt kan krop og vinger være isprængt større eller 
mindre lysere pletter og der er ingen faste regler for hvordan den lyse 
farve skal være fordelt. 

Lysslagfjeret må betragtes som en forædlet form af den alm. hol¬ 
landsk-brogede. Hos denne form er en lille nakkeplet obligatorisk. Syv 
slagfjer på hver vinge skal være lyse, ligeså halefjerene. Mørke slag- og 
halefjer betragtes som fejl. Hannens vokshud skal være blå som hos • 

norm al farvede. Det er ret indlysende, at det på ingen måde er nemt at 
opdrætte fugle med en korrekt tegning. Der falder en meget lille pro¬ 
cent korrekt tegnede fugle, der kan henføres til de lysslagf jerede, langt ♦ 

de fleste kan kun betegnes som hollandsk-brogede. 

Med hensyn til farven, kan der opdrættes en hollandsk-broget form 
af enhver farve, men grønne og blå må foretrækkes. 

Arvelighedsmæssigt dominerer hollandsk-broget, som navnet angiver, 
over normalfarverne. M. a. o. en hollandsk-broget parret med en nor¬ 
malfarvet, giver altid en vis procent hollandsk-brogede. Derfor findes 
der hollandsk-brogede med enten en eller to anlæg for brogethed, og 
betegnes som henholdsvis enkeltfaktor eller dobbelt-faktor broget. En 
enkeltfaktor fugl er altså en fugl med et skjult anlæg for normalfarve, 
hvor den korrekte betegnelse ville være hollandsk-broget/normal. I 

praksis er de fleste hollandsk-brogede enkeltfaktor fugle, idet man sjæl* 
dent parrer to brogede sammen, men en broget med en så god normal¬ 
farvet fugl som muligt, for at forbedre typen hos afkommet. Det er og¬ 
så ulig nemmere at opdrætte hollandsk-brogede af god type end dansk- 
brogede. Der er i praksis ikke nogen forskel i udseende eller tegning 
mellem enkeltfaktor og dobbeltfaktor hollandsk-brogede. Indenfor lys¬ 
slagfjerede synes der dog at falde langt flere veltegnede hanner end 
hunner. 


t 


4 



En interessant kombinationsfarve skal her omtales i forbindelse med 
I de her beskrevne to brogede mutationer. Parrer man en hollandsk-bro- 

get med en dansk-broget, vil der i første generation falde et antal hol- 
^ landsk-brogede, der selvfølgelig har skjult anlæg for dansk-broget, m. a. 

o. en hollandsk-broget/dansk-broget. Parres en sådan fugl tilbage til 
' dansk-broget, vil der foruden dansk-brogede, normal/dansk-brogede, 

hollandsk-broget/dansk-broget også falde et antal ensfarvede gule og/ 
eller hvide med mørke øjne, alt efter forældrenes farve. Disse fugle er 
altså genetisk fugle med begge mutationers farver synlige, altså hol- 
landsk-broget-dansk-broget. 

Brogede Undulater III 

AUSTRALSK-BROGEDE 

Den nyeste brogede mutation, den australsk-brogede, opstod som 
mutation i Sydney allerede i 1935. Til Europa kom den imidlertid meget 

senere, i begyndelsen eller midten af halvtredserne. Den vandt imidler¬ 
tid en meget stor udbredelse og har i dag praktisk taget fortrængt den 
hollandsk-brogede. Også her skelner man mellem to typer. Fælles for 
begge er, at der til kind- og strubepletter og øjenfarve (lys iris) stilles 
samme fordringer som til normalfarver. Nakkepletten er ikke obligato¬ 
risk. I almindelighed er slagfjerene lyse, som hos de bedste lysslagfje¬ 
rede, også halefjerene er ofte lyse. Den typiske, og ret sjældne form, 
har over brystets nedre del et klart tegnet 1 H til 2 cm bredt bånd. Fug¬ 
le med dette bånd betragtes som en selvstændig type, der bedømmes 
efter en særlig standard, og på engelsk kaldes »Banded pied« • båndet 
broget. Hos de fleste strækker sig dog den lyse farve langt ned ad bu¬ 
gen, og disse fugle bedømmes kun som australsk broget. Utvivlsomt 
medvirker her, som hos de fleste brogede farver, et antal modifika¬ 
tionsfaktorer, og det synes mig, som om fremkomsten af et regelbun¬ 
det bånd forekommer meget sjældent. Vokshuden hos hannen kan en¬ 
ten være mørkeblå, rødlilla eller en blanding af begge farver. 

Det skal bemærkes, at den australsk-brogede ikke er anerkendt som 
en selvstændig farve af den engelske undulatklub (The Budgerigar So¬ 
ciety) idet man med urette hævder, at den er identisk med den hol¬ 
landsk-brogede. 

Jeg har i de seneste tre år foretaget en del eksperimenter for om 
muligt at finde frem til denne mutations slægtskab med de andre, og 
iøvrigt også andre arveegenskaber. Som allerede nævnt i indledningen, 
er den australsk-brogede, i lighed med hollandsk-broget, dominant over 
normalfarverne, man har altså også hos australsk-broget fugle med en 
eller to faktorer for brogethed. De fleste australsk-brogede er enkelt¬ 
faktor fugle, da man her, som allerede nævnt ved omtalen af hollandsk- 
broget, helst parrer australsk-brogede med gode normalfarvede for al 
forbedre typen. 

Der er efterhånden opdrættet australsk-brogede af fremragende stør¬ 
relse og type. Da jeg gerne ville undersøge, hvordan en dobbelt-faktor 
australsk-broget ser ud, og hvis den i udseende skiller sig fra enkelt¬ 
faktor-fuglen, gjorde jeg nogle parringer af enkeltfaktor australsk-bro¬ 
gede indbyrdes. Af disse parringer kunne jeg teoretisk vente enkelt¬ 
faktor og dobbelt-faktor australsk-brogede og normalfarvede. Foruden 
australsk-brogede med mere eller mindre god tegning og normalfar¬ 
vede, fik jeg et antal overvejende gule, henh. hvide fugle med enkelte 
bølgetegninger omkring øjet og i nakken, grøn, henh. hvid underryg, 
men iøvrigt rent gule, henhv. hvide. På vingerne havde de enkelte mør¬ 
ke pletter. Så man flygtigt på dem, lignede de dansk-brogede, men kun¬ 
ne dog nemt skelnes på øjenfarven og på at undersiden var rent gul, 
henh. hvid. Iøvrigt var de alle ret store og pæne fugle, og jeg glædede 
mig til at vise dem for Langberg som mit store fremskridt med dansk- 
brogede, ved hans da forestående besøg. Selvfølgelig blev det en skuf¬ 
felse, så nemt kan man ikke narre Langberg (allermindst med undula¬ 
ter). 

Ved prøveparring viste det sig imidlertid, at samtlige disse lyse fugle 
var dobbelt-faktor australsk-brogede. Parrede med normalfarvede gav 
de udelukkende almindelige australsk-brogede. Dette var altså den før¬ 
ste egenskab, som skilte dem fra hollandsk-brogede. Mit andet forsøg 
var at parre australsk-broget med dansk-broget. Af denne parring fik 
jeg som ventet dels normal/dansk-brogede dels australsk-broget/dansk- 
broget. Disse sidste var imidlertid meget lysere end enkeltfaktor au¬ 
stralsk-brogede, og en del hanner havde en vokshud, der i farve var en 
mellemting mellem normal blå og rødlilla. Det var ganske tydeligt, at 
dansk-broget influerede på farven hos disse krydsninger, hvad den som 



bekendt ikke gør ved parring med normalfarve eller hollandsk-broget. 
Mit næste skridt var at parre disse australsk-broget/dansk-broget med 
dansk-brogede for muligvis at få en overgangsform frem, som ved 
krydsningen af dansk-broget med hollandsk-broget (de mørkøjede gule 
og hvide). Resultatet var imidlertid, at jeg kun fik alm, dansk-brogede 
og en del ret lyse australsk-brogede frem. Så længe fuglene ikke var ud¬ 
farvede kunne jeg heller ikke få nogen vejledning m. h. t. øjenfarven. 
Først mange måneder senere viste det sig, at en del af de australsk- 
brogede stadigvæk havde mørke øjne, som dansk-brogede. Men dette 
var den eneste forskel mellem disse fugle, som åbenbart har to fakto¬ 
rer for dansk-broget og altså er den kombinationsfarve, hvor begge mu¬ 
tationer fremtræder »synlige«. 

Dette beviser, at hollandsk-broget og australsk-broget er to forskel¬ 
lige mutationer. Jeg mener også at det beviser, at dansk-broget og au¬ 
stralsk-broget er nærbeslægtede, muligvis er alleler af samme gen. Jeg 
vil endnu gøre nogle kontrolparringer for om muligt at få dette bekræf¬ 
tet. løvrigt må alle krydsninger af de her beskrevne tre brogede muta¬ 
tioner fordømmes hvis de ikke tjener et ganske bestemt formål, da de 
kun er egnet til at producere et genetisk ubestemmeligt og værdiløst 
materiale. C. af E-m. 


En appel til >fuglekoner« 1 

Kære fuglemand! 

Lad Deres kone læse dette. 

Selv om fugleliebhaveriet ikke interesserer Dem en døjt, bør DE for 
Deres egen skyld, Deres mands og ikke mindst fuglenes skyld, være så 
meget orienteret om, hvilke fugle han har,'og om hvilken føde og pas¬ 
ning han plejer at give fuglene, at De med timers varsel kan overtage 
menageriet. 

Hør her, hvordan det gik mig. 

Kl. 21 en lørdag aften blev jeg ringet op af en dame, som fortalte 
mig, at min mand var bragt ind til en udenbys skadestue med bl. a. et 
brækket ben. Han ville blive bragt til vort eget hospital samme aften. 
NÅ! Kl. 23,45 forlod jeg hospitalet med favnen fuld af alt hans tøj, og 
hovedet myldrende fuldt af tanker, hvoraf en meget påtrængende: Hvad 
med fuglene? 

Kl. 6 søndag morgen tumlede jeg op, knuget af bekymring for FAR, 
og af spekulationer som »Hvem skal have besked?« »Hvad skal jeg sige 
til Farmor, for ikke at give hende et stort chock« o. s. v. FUGLENE!!! 
Sætte æg over til opmadningsfoder - har det nu den rigtige konsistens? 
Alle 25 kassebure plus 3 volierer fik opmadningsfoder den morgen, for 
så havde ingen fået for lidt. 

Godt nok er jeg gammel fuglekone, men jeg har ikke deltaget i den 
daglige pasning i flere år, så det var ikke uden »nerver på« i de første 
dage. 

I dag -14 dage efter - er halvstore unger fra ulykkesdagen blevet »hel¬ 
store«, spæde er kommet på pinden - og jeg har nyfødte unger TRE 
steder. Jeg klarer den. 

Et par ord til fuglemanden. Skriv op - i en bog - eller sæt en liste på 
burene med oplysning om de vigtigste funktioner de forskellige steder, 
så går det ikke helt galt. 

Venlig hilsen fra hende, der forhåbentlig klarer menageriet til far 
om åh så forfærdelig længe, selv kan overtage det igen. 

Kontingentet 1967-68. 

Hvis de to ministre, som har ansvar for postforhøjelser og den »lede 
moms«, havde beskæftiget sig lidt med ornitologi, ville de vide, at stør¬ 
re ånder og klogere hoveder havde brændt sig alvorligt på at overse 
konsekvenserne af en indgriben, der medfører balanceforstyrrelser, som 
f. eks. da man transplanterede stærene til Amerika, hvor de ødelagde 
den naturlige fauna; indførelsen af rovdyr til Ny Zeeland, hvor den ud¬ 
ryddede et par papegøjearter, eller den tyske kejser, som i overmod 
påbød udryddelsen af spurvene og derved fremmede insektudbredelsen. 
Der er vis^e ting, man ikke kan gøre ustraffet. 

Nu har vi med den ufærdige og dårligt gennemtænkte og forhadte 
moms, hvorved landets dårligste administratorer får dispositionsret 
over millionbeløb af landets arbejdsfortjeneste, sat kronen på værket! 

Dårligt gennemtænkt - et eks. - aviser og distriktsblade, der ofte væ¬ 
sentligst er annoncekataloger, får billigere papir og fritages for moms, 
medens lødige almengavnlige og oplysende fagblade -f hvor vi i fore¬ 
ningen arbejder helt uden vederlag, er belagt med strafskat i form af 
moms. Jog håber ikke det er gennemtænkt og tilsigtet, at der spekule¬ 
res i uvidenheden - medens store kræfter og mange midler årligt an¬ 
vendes til uddannelse, oplysning og undervisning. 

Denne indledning er kun et forsøg på at lægge ansvaret på dem, der 
ta'r betalingen for det. Og resultatet er at vores blad »Stuefuglene«, som 
idealister gennem mere end een generation har kæmpet for og ofret 
på, nu er for vægtig til at blive distribueret for den sædvanlige pris og 
forhøjes derfor med 8^6, hvortil kommer momsen, som vi altså heller 
ikke kan undgå + øgede trykkeomkostninger - rundt regnet vil hvert 
blad blive mellem 4-5 kr. dyrere pr. år, og på vort bestyrelsesmøde har 
vi derfor efter nøje beregninger og megen grundig overvejelse og 
diskussion og med angst for et større frafald blandt vore medlemmer, 
besluttet at forhøje kontingentet næste foreningsår med kr. 5,00 for 
alle kategorier - alm. medlemmer kr. 25,00, medlemmer af tilsluttede 
foreninger kr. 21,00 osv., idet vi dog fortrøster os til, at vore medlem¬ 
mer, som vi godt ved på alle andre fornødenheder er brandskattede, 
stadig vil fortsætte medlemsskabet og dermed slutte op om vor fore¬ 
ning trods de vanskeligheder, som vi erkender De vil få, idet vi håber 
De også vil forstå vore bestræbelser for at holde foreningens skude på 
ret køl. 

Foreningen er jo ikke alene vores, men også Deres, vi er blot for ti¬ 
den sat til - trods nedbrydende kræfter - at fortsætte vort arbejde for 
større viden, mere kendskab til og rigere oplevelser med vore fugle i 
fritiden - trods alt - og det vil De da ikke svigte - vel! 

AlhrechuMøller, 

FORENINGEN FOR FUGLEVENNER 


»LANDSFORENINGEN« 



Formand: AibrechhMoller, Christen Koids allé 1, Kastrup, tif. 50 03 78. 
Na^tformand: Jørgen Ulrichsfetdt, Beatevej 23. Valby, tlf. VA 7743. 
Kasserer Hetge Chkslensen, Dalgaardspurken 12, Lynge. tlf. Lynge 371. 
Sekreter Aage V. Nielsen, Thorupgaardallé 32, Vanlose, tlf. 716140. 
Forretningsforer Flemming Overgaard, KrudtAmsveJ 72, Dragør, Uf. 531153. 
Bisidder; Fru Gurli Nielsen. Thorupgaardallé 32. Vonlose, tllf. 71 6140. 
Bisidder; Ove J. Mikkelstrup, Ærtemarken 63. Søborg, tlf. SØ 8862. 

Postgiro 1385. 


NÆSTE MØDE: Tirsdag den 8. august kl. 20. Set. Andreas Ordenens 
selskabslokaler, Frederiksberg allé 11. 

EMNE • ♦ * 

HADERSLEV OG OMEGNS FUGLEVENNER 

afholdt d. 8. juni en aldeles udmærket mødeaften på Hotel Norden. Af 
indbudte var mødt medlemmer fra Aabenraa, Kolding, Esbjerg og selv 
fra det sydlige udland, Tyskland, mødte 8 fuglevenner for at høre det 
interessante foredrag om undulater. 

Man startede kl. 8 med en rask lille pakke-auktion til foreningens kas¬ 
se, hvorefter hr. Knud Nielsen, Holstebro, på en meget interessant og 
lærerig måde i forbindelse med sine lysbilleder fortalte om hvordan man 
skulle oprette en stamme ved at tage den gode krop fra den ene, den 
gode holdning fra en anden, de store spots fra en tredie o. s. v. og på 
den måde fremelske den rigtige undulat. Men hr. Nielsen lagde til gen¬ 
gæld ikke skjul på det store kendskab og tålmodighed, der skulle til 
for at få det rigtige resultat. De tilstedeværende undulatejere fik en 
lærerig aften ud af det og fik sikkert mange tips med hjem. 

Efter foredraget gik diskussionen ivrigt om både undulater og andre 
slags fugle og parakitter, så aftenen sluttede først kl. 11,15 efter en 
særdeles vellykket aften.. Emil Minke, sekr. 

FUGLEVENNERNE - AARHUS 

Medlemsmødet d. 6. juni. Det kunne jo ikke undgås, at mødet blev en 
aften med snak om kanarier og kanariefarver. På mødet blev det en¬ 
stemmigt vedtaget at opfordre de forhandlende implicerede parter til 
at blive enige om at tilslutte sig C. O. M. og samtidig gøre det store 
spring det vil være til i fremtiden at gøre brug af den engelske point¬ 
skala. 

Aftenen blev som annonceret indledt med en snak om opdræt af små¬ 
fugle, specielt dem, som kommer i betragtning i sommerkonkurrencen, 
som jo afvikles som en hjemmekonkurrence og hvor alle kan være med. 

Der kom sandsynligvis ikke opsigtsvækkende nyt frem om vore fugle, 
men vi fik dog en ganske god diskussion igang om del, der allerede vi¬ 
des, og vi var uden tvivl flere, der fik ganske godt udbytte af snakken, 

I sidste mødereferat (mødet den 10. 5.) var der smuttet en fejl ind til 
redaktionen. Det er selvfølgelig ikke den lille Hinke og fredelige Helena- 
astrild, der påstås benytte sig af et advarselsskrig, men Orangekindet 
astrild, og som vi her i Aarhus er blevet enige om heller ikke benytter 
sig af det. 

Aftenen sluttede med kaffe i restauranten, bortlodning al kanarier 
m. m., samt meddelelser om, at der ikke holdes møde i juli. Augustmø¬ 
det kommer til at omhandle opdræt og foderemner. H. M. 7. 

F. F. F. SYDVESTJYLLAND 
Ang. hr. H. H. Jacobsens referat fra 
Fuglevennerne’s møde i Aarhus. 

Her i F. F. F. Sydvestjylland synes vi, at hr. H. H. Jacobsens referat 
i »Stuefuglene«s juni nummer vedrørende en strukturændring af bladet 
er lagt op i et meget højt dramatisk plan, og det er efter vor opfattelse 
mest sin egen mening hr, Jacobsen udtrykker. 

Hr. Jacobsen har tilsyneladende ikke på mødet fortalt, hvad meningen 
var med vort forslag, så det vil vi gerne oplyse her. 

Tanken var, at foreningernes referater skulle sajnles og udsendes til 
SAMARBEJDETS foreninger enten en gang månedligt eller eventuelt 
kvartalsvis, altså udgå af bladet for at gøre plads til stof om fugle og 
beretninger om disse, i stedet for beretninger i romanform fra menne¬ 
sker, der gerne vil have deres navn udsendt 11 gange om året til 1600 
abonnenter. Vi vil tro, at omtalte referat kunne have været afkortet 
uden at nogen havde grædt af den grund, så vi henstiller, at redaktøren 
kraftigt bruger den røde blyant, som han truede med på kongressen. 

Vi er dog glade for, at vort ønske om en opdrætskontrolerklæring 
blev gennemfort, så den også kan bruges i Aarhus. Så har vi da gjort 

lidt positivt og kan i ro se, om nogle af vore andre forslag også en gang 
kan blive til realiteter. 

Skulle dette indlæg føre til diskussion, bør denne føres i brevform til 
vor forenings kontaktmand, F. P. Wobeser, Nørrebrogade 100, Esbjerg, 
for ikke at optage plads i bladet. P. b. v.: P.-E. Urth, Esbjerg. 

HELSINGØR FUGLEVENNER 

valgte på sin sidste generalforsamling følgende bestyrelse: 

Formand: H. J. Amsing, Gurrevej 28, tlf, (03) 21 36 58. 

Næstfmd.: Arne Hansen, Boyesvej 8. 

Kasserer: Henning Larsen, Skjoldsvej 20. 

Sekretær: Svend Sørensen, Pontoppidansvej 6. 

Best.-medl.: Helge Granfeldt, St. Annagade 53. 

Konsulent: Eilif Backe, Snerlevej 18, tlf. (03) 21 28 75. 

Vor udstilling afholdes i »Folkets Hus«, Stengade, Helsingør, i dagene 
13.-15. oktober. Vi håber på stor deltagelse af udstillere og byder alle 
fuglevenner fra hele landet velkommen til Helsingør i disse dage, 

H. J. Arnsing. 


RANDERS STUEKULTURFORENING 

holdt medlemsmøde på »Vangs Hotel« den 13. juni med hr. Erik Chri¬ 
stensen, Aarhus, som taler. Vi havde amerikansk lotteri med fuglebøger 
som gevinster og ved kaffebordet blev der nedsat et udvalg til at ar¬ 
rangere vor udstilling, som er planlagt til afholdelse i november. 

Einar Pedersen, 

SAMARBEJDET mellem danske fuglevenner. 

MØDELISTEN for august måned 1967, 

Dato, by, forening, arrangement, mødested, ugedag, klokkeslet og even¬ 
tuelt program: 


8. København FORENINGEN FOR FUGLEVENNER, møde, Set. An¬ 
dreas Ordenens selskabslokaler, Frederiksberg allé 11, 
F., tir.sdag klokken 20. 


9. Silkeborg SILKEBORG FUGLEFORENING, møde. Forsamlings¬ 
bygningen, onsdag kl. 20. 

10. Aarhus FUGLEVENNERNE I AARHUS, møde, Østergades 

Hotel, torsdag kl. 20. Emne: Tropefugleopdræt III, 
fodring m. m. 

12. Silkeborg SILKEBORG FUGLEFORENING, udflugt til Viborg, 
lørdag. 

14. Søborg SØBORG STUEKULTUR, møde, Egegårdsskolen, Ræ¬ 

veholmen 1, tirsdag kl. 19,30. 

15. Sønderborg STUEKULTURFORENINGEN FOR ALS OG SUNDE¬ 

VED, møde. Strandpavillonen, Sønderborg, tirsdag kl. 

20. Taler: J. L. Albrecht-Møller, København. 

17. Nykøbing F. FUGLEVENNERNE FOR NYKØBING F. OG OMEGN 

møde, Logen, Sdr. Boulevard 8, torsdag kl. 19,30. 

FASTLAGTE UDSTILLINGER: 

22.-24. september - Fuglevenner for Haderslev og omegn. Hotel Norden. 

30. sept.-l. oktbr. - Hålsingborgs Burfågelforening, Ringstorps fritids¬ 
gård, Kurirgatan 1, Hålsingborg. 

13.-15. oktober-Helsingør Fuglevenner, Folkets Hus, Stengade 

13. -15. oktober-Malmo Burfågelforening, Folkets Park. 

14. -15.oktober-Fugleforeningen for Als og Sundeved, Strandpavillonen, 
Sønderborg. 

20.-22. oktober - Stuekulturforeningen af 1960, Hotel »Isefjord«, Frede¬ 
rikssund. 

20. -22. oktober - Søborg Stuekultur, Egegårdsskolen, Gladsaxe Møllevej. 

21. -22.oktober-Holbæk og Omegns Fugleforening, Hotel »Isefjord«, 
Holbæk 

27.-29. oktober - Fuglevennen for Nykøbing F. og omegn. Logen, Sdr. 
Boulevard 8, Nykøbing F. 

27.-29. oktober - Næstved Fuglevenner, K.F.U.M., Jernbanegade 19, Næst¬ 
ved. 

3.- 5. november - Stuekultur, Køge, Teaterbygningen. 

3. - 5. november - Svenske Samarbetets udstilling, Lund. 

4. - 5. november - Fuglevennen Glostrup, K.F.U.K. & M., Stationsvej 14, 
Glostrup. 

10.-12. november-Stuekultur for Ringsted og omegn, Hotel Postgården, 
Ringsted. 

17.-19.november-Roskilde og omegns Fugleforening, F.D.F.-Huset, Kø¬ 
ge vej 100, Roskilde. 

24.-26. november-Specialklubbemes landsudstilling, K.F.U.M., GI. Jem- 
banevej 25, Valby. 

Arbej dsudvalge t . 


Medlemmers køb, salg og bytte. 

Sælges: 1,1 gulrygget lorier 1967, 1,1 stanleyparakitter 1966, 1,1 splendid- 
parakitter 1966, 1,1 bourksparakitter 1966, 1,1 kanarier 1967, 1,1 dansk 
broget undulater 1967, 1,1 hvide højstjært duer 1967. 

Købes: 1,0 auroraastrild 1966, 0,1 trefarvet papegøjeamadine. 

H, Andersen, Amager allé 5, tlf. 50 18 93. 


522 


Byttes: Lutino og albino undulater med do. 

Jan Harder, Elverhøjen 17 B, Herlev, tlf. 94 59 09. 

Sælges omgående grundet ophør: 2,2 rosellaparakitter 750 kr., 2,2 sang- 
parakitter 475 kr., 1,1 nymfeparakitter 150 kr., 2,1 turkisparakitter 625 
kr., 1,1 stanleyparakitter 600 kr., 1,1 røde egern 160 kr., guldisabel, grøn¬ 
orange, rødorange kanarier samlet 600 kr. Alle dyr er avlspar. 
r. Scheil, Englandsvej 201 B st., S. ring tlf. 55 56 58 

Bytte: 1 stk. turtelduer alm. gråbrune ønsker jeg at bytte med 3 stk. 
hvide turtelduehanner (garanteret hanner), enkelte hvide hanner har og¬ 
så interesse. 

Sælges: 4 gule, 2 hvide, 6 brogede undulater til salg, kr. 7 pr, stk. 

L. Kronborg Danielsen, Turøvej 41, Pøl pr. Nordborg. 

Sælges: 1,1 pragtrosella (1,0 fra 1965, 0,1 fra 1966), 2,2 sivastrilder -1- 2 
unger (67), 1,1 spidshalet bæltefinker (rødt næb). 

I hytte kan tages bourksparakitter (kun kraftige ungfugle fra foråret 
1967 har interesse). 

B. M. Andersen, Vestervænget 1, Varde, tlf. (052) 21687 eller (09) 361321. 

Sælges: undulater, 2,0 lysegrøn, 3,0 mørkegrøn, 1,0 isabel lysegrøn, 0,1 
lysegrøn, 0,2 mørkegrøn, 0,1 isabel kobolt, alle af eng afst. DUK-ringe og 
stamkort. 

Juhl Jensen, Bøgevang 23, Vejle, tlf. 2514. 

Sælges: 1,1 sangparakitter (2 år) kr. 175,-, 1,1 rødhovedet dværgpape¬ 
gøjer (2 år) kr. 60,00, 2,2 sorthovedet dværgpapegøjer unger fra 1966 pr. 
par kr. 100,00. 

Carlo Henriksen, Bergmannsvej 89, Thurø, tlf. 09 20 53 61 efter kl. 16. 

Sælges eller byttes med gouldsamadiner (danskopdrættede) 2,2 rødhove¬ 
det papegøjeamadiner, 2,2 ringastrilder. 

Kai Andersen, Hjørringgade 1, Kbhvn. 0., tlf. TRia 5178. 

Sælges: 1,1 grønrygget astrilder med 5 unger fra oktober 66. Korthalede 
bæltefinker, bourksparakitter fra 1965 og 1967, 1,1 pragtrosella, har haft 
10 unger, hannen meget stærktfarvet. 

K. Nielsen, Dalvangen 39, Brh., Bella 9430. 

Købes: 1,0 1- eller 2-årig rosella, 0,1 1- eller 2-årig sangparakit. Skriftlig 
tilbud. 

Carl F. Skafte, Kildebo, Sorø. 

Købes: 0,1 stanleyparakit og 0,1 turkisparakit, artsrene og fejlfrie. 

Poul Frandsen, Brønshøj vej 80, Kbhvn. Brh., tlf. 71 79 25. 

Sælges: 2 grå jaco med dobbelt bur, må ikke skilles. 1,1 bjerglori fra 
1967, eventuelt forældrene med. 

Schwaner, Gladsaxe Møllevej 156, Bagsværd, tlf. 98 79 41. 

Sælges: 1,1 splendid 1966, 3 stk. do. 1967, 17 stk. (diggels) sortrygget bæl¬ 
tefinke, 6 stk. galv. jembakker 45x95 cm sælges samlet pris kr. 35,00, i 
bytte kan tages andre australske parakitter eller finker. 

A. Mikkelsen, Frederiksgade 13, Horsens. 

Sælges: 2,3 sorthovedet dværgpapegøjer a kr. 45 pr. stk. (ligger med æg 
for øjeblikket). 4,6 orange kanariefugle 1966, 1,1 sangparakitter 1967 kr. 
150,-, samt enkelte undulater med D. U. K.-ring og stamkort. Alt sælges 
på grund af pladsmangel. 

Kai Wohlert, Fjordsgade 8, Horsens, tlf. 24 7 98. 

Bytte: 1,0 blommehovedet parakit ønskes byttet med 0,1, 1,0 halvmåne- 
parakit købes. 

Vejmand Hans Nielsen, Terslev pr. Haslev. 

Købes: 0,1 eller 1,2 ringastrilder. 

Aage Christensen, No pr. Ringkøbing. 

Sælges: 2,2 sorthovedet dværgpapegøjer a 45 kr. stk. 

Byttes: 0,1 pennant, grønne art, med 0,1 do. ca. 2-2*/^ år. 

F. Bøtker, Engvej 13, Korup, Fyn. 

Sælges: 1,0 pragtrosella (ynglefugl), 1,0 sangparakit (ynglefugl), 5 stk. 
nymfeparakitter (1967), 11 stk. røde kanarieunger, 17 stk. mågefinker 
(1967). 

Købes: 1,0 sangparakit, helst ca. 2 år (eller byttes med ovenstående do. 
til blodfornyelse), 0,1 sølvfarvet diamantdue. 

/. Fuglstrup, Drosselvej 5, Kælderen, København F. 

Bytte: 400 liter akvarium på bord med lysslofrør byttes med 1,1 stan- 
leyparakitter eller 1,1 splendid, ynglepar, kontanter på evt. restbeløb ud¬ 
betales gerne. 

William Johansen, Wesselsvej 14, Holstebro. 

Sælges: 1,1 peruduer, 1,1 diamantduer (med arvelighed for sølv), 1,1 
sølvdiamantduer, 0,1 kapdue. 

I bytte kan tages 1,1 turkisparakitter, 0,1 gul, 0,2 kobberfarve kanarier. 

G. Fiigh, Storegade 158, Stege, Møn. (0381) 4253 - 5346. 

Sælges: 11 stk. turkisparakitter fra 67. 1 stk. sorthovedet langvinget pa¬ 
pegøje. 

G. Naundrup, Randers, telf. 01-42 46 03. 

Sælges: 1,1 mohrenkopf, 1,1 sangparakitter (3 år), 3,1 do. unger fra 1967, 
1,1 rosellaparakitter 4 år, en meget tam ildvingeparakit. 

Erik Friis-Andersen, Klintevej 6, Grenaa, tlf. (06) 32 06 13. 

Sælges: 1,1 pragtrosellaparakitter 4 år, 1,1 blå rosella, 1,1 elegant græs- 
parakitter, 1,1 sangparakitter, 1,1 violbuget granatastrilder, 1,0 solastrild. 
Købes: 1,0 mangefarvet parakit, eventuelt 0,1 gives i bytte. 

Erik Christensen, Rugbakkevej 20, Aarhus N., tlf. (06) 16 72 57 eft. kl. 18. 

Sælges: 3,3 rosella fra 1967 med fast ring 275 kr. pr. par + fragt. 

H, Klingsten, Ribegade 65, Esbjerg. 

Sælges: 2,2 gulmasket lysvinget koboltundulater, flotte kraftige andet 
kulds unger 30 kr. pr. par. 

Købes: 0,1 kalifornisk topvagtel eller sælges 1,0 do., tilbud ønskes på 

I, 1 harlekinvagtel. 

Knud H. Mikkelsen, Nymarksvej 1, Nørresundby. 

Købes: 1,0 turkisparakit. 

Einar Sørensen, Hindholm allé 20, tlf. 51 12 98. 


UDSTOPNING 

of fugle og dyr 

En tillidssag 

Glostrup konservator forretning 

J. Jacobsen - Vinkelvej 10 > - Glostrup 96 59 69 


jA »PAPEGØJEBOGEN« 

kan kun bestilles gennem Deres boghand¬ 
ler eller hos P. Haase 8- Søn, Løvstræde 8 
København K. Prisen er kr. 16^ pr. hæfte 




ET BILLIGT LEKSIKON 

får De nvis De lader 

STUEFUGLENE 

tnaninae. 

Vi indbinder dem i ægte Niger med guldtryk på ryggen for 
kun kr. 18,50 pr. årgang, ældre årg. kr. 19,00. 
Endvidere ^an vi levere kassetter til at opbevare de løse 
blade i for kun kr. 9,75 pr. stk. + oms og porto. 

Med venlig hilsen 

CENTRUM 

BOGBINDERI & PAPIRVARER 
Frejasvej 10 . Kolding 
Tlf. (055) 23 351) 


Enkelte årgange af 
»STUEFUGLENE! 

16. - 17. - 18. - og 20. årgang å kr. 10,- 
24. • 25. - 26. - 27. - 28. - 29. - 30. og 31. årgang å kr. 8,- 
33. - 34. - 35. - 36. - 37. - 38. - 39. og 40. årgang å kr. 10,- 
alt + porto 

Der findes også enkelte nr. af flere årgange efter 16. årgang. 

Henvendelse: FLEMMING OVERGAARD 

Krudttårnsvej 72 , Dragør 
















Cteg mocrke Hl os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 
HowrrzvEJ 74 - fasan 7022 


SJGURD CHRISTENSEN 

Bøgevej 8-10 - Bosenvænget - Aarhus C. - Telefon 40339 
Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære« drosler tangarer« organister m. m. 


Parkfugle 

Forskellige traner, prydgæs og 
prydænder 

røde flamingo, sorte svaner m. m. 


Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. lUTZHØf Ps EFTF. — Ringstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding. 

Parakitblanding.. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke« stribet... ..... 

Solsikke« son. 

Solsikke« mixed. 

Valmuefrø, blåt. 

Ordrer på 50 kr. franko + 


Hirse, gul. 

Hirse« hvid. 

Hirse, rød. 

Hirse« senegal. 

Hirse« mohar. 

Hirse, Japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Af skallet fodergræs ... 

. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 



















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

TIf. 58 61 82 — 58 60 82 

Forlang 

vare- og prisUato tilaondt 

Forsendes overalt i landet. 

Ved samlet køb for mindst 50 kr. 
franco levering -f efferkrav 
Kvantumsrabat 


-^ 

Prøv at se 
i de gamle blade 
hvoriznge min 
annonce har stået 
— og spørg 
saa efter de frøsorter 
De ellers har søgt 
forgæves. 

V_ J 



blodfudcj* ri I hl. a. 

Lindu la ct * 

u undva?;'li\Tl'SOin 
Hlskudsfodcr. 
el’ rncnnciikc l ohpv’ei’ 

JO ogSw'i l<.od]orudcn brød 
og l;arIci • for ut- vx rc i 
form. Ved rcgcliruc^JSiLj 
Hls.L-tning til 

RSLUIS’ PERFORT 

holder Dc Dert-.s fuylv: sunde 
og yngicvillige. 
y ng! c i'cs LI I Kl Fe r* nc fo r b c d i ‘€5 
bcrrydclict, 

Provepo^cr shdlc^Si i^crnc 
L'irabiii ^ll diVnosih’ofT • 


Snffnxf HOlflERMATTHIESSEN 
Ovef^den oven Vandet*44 
København k 7 TIf.ASta 6245 


Holger Matthiessen 

Overgaden oven Vandet 44 
København K. 


Største Import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 









ALTID SUNDE OG RASKE FUGLE, NAR DE BRUGER 


Vitahraft 


Delle moderne vitaminiserede fuglefoder er del 

mest købte i Danmark 

Vitakraft er som selve naturens emcring til fuglene; edle sol¬ 
modne fra direkte fra dyrenes hjemlande, men tilsat vitaminer, 
bihonning, levertran, kalk, rggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

\OGLE TIPS. 

De oriainale plomberede storforbrugerpakninger pa 3,5 og 

* 5 kg er væsentlig billigere for opdrættere og storforbrugere. 

De forskellige sorter VITAKRAFT-OPMADMNGSFO- 

* DER garanterer opdrætterne meget fine resultater 

Alle arter fuglesyadommc kan bekæmpes med den bekendte 
fugle-hjælp fra Vitakraft. 

Furlanx venltfcu brochurer hos Dera fuglehandler eller direkte hos 
generatrepntxentanten: 

UNieUM - UMBERTO NILSSON JUN. 

HOWITZVEJ 67A . KØBENHAVN F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Fh'vehure 

Yn^lebare 

og Rekvisitter 

ForlEing tilbud Rigtige priser 

Vesterbros Dyrehandel 

H Christiansen 

TIf. VE 10184 . Saxogade 88 . København V 









